பின்னர் கர்நாடக மாநில செயலாளர் புகழேந்தி 11.30 மணியளவில் நேரில் ஆஜரானார். சுமார் 2 மணி நேரம் இவர்களிடம் கைப்பற்றப்பட்ட ஆவணங்கள் குறித்து அதிகாரிகள் தீவிர விசாரணையில் ஈடுபட்டனர். திவாகரனுக்கு சம்மன் அனுப்பப்பட்டுள்ளது. அவர் இன்று காலை ஆஜராகி விளக்கம் அளிக்க இருப்பதாக கூறப்படுகிறது. இதற்கிடையில், விவேக் வீட்டில் விசாரணை முடிந்ததும், அவரை தங்களது காரில் ஏற்றிக் கொண்டு நுங்கம்பாக்கத்தில் உள்ள ஐடி அலுவலகத்துக்குச்அழைத்துச் சென்று விசாரணை நடத்தினர். அப்போது, பதில் சொல்ல முடியாமல் அவர் திணறினார். இரவில் அவர் வீட்டுக்கு அனுப்பப்பட்டார். அவரிடம் தொடர்ந்து விசாரணை நடத்த வருமான வரித்துறை அதிகாரிகள் முடிவு செய்துள்ளனர். இன்றும் அவரிடம் விசாரணை நடத்தப்படும் என்று எதிர்பார்க்கப்படுகிறது.